Kirkjubøur bispedømme

Kirkjubøur bispedømme var et katolsk bispedømme som omfattet Færøyene. Færøyene ble kristnet rundt år 1000 og lå først under Bjørgvin bispedømme. Bispestolen i Kirkjubøur ble kanskje opprettet rundt 1120.

Kirkjubøur bispedømme var først, som resten av Norden, underordnet Hamburg-Bremen erkebispedømme, fra 1104 Lund erkebispedømme. I 1152 ble en egen norsk kirkeprovins opprettet, og Nidaros erkebispedømme ble metropolitanbispedømme for alle bispedømmene i Norge og i de norske skattlandene.

Det fantes ikke noe domkapittel i Kirkjubøur, noe som førte til strid mellom domkapitlene i Nidaros og Bjørgvin om hvem som hadde rett til å velge biskoper der. Nidaroskapitlets valgrett, som metropolitanbispedømme, ble stadfestet ved et forlik i 1297. Frem til 1400-tallet var biskopene stort sett nordmenn.

Ólavskirkjan ble reist på 1200-tallet og fungerte som domkirke. Biskop Erlend startet byggingen av Magnuskatedralen rundt år 1300, men det er uklart om katedralen noen gang ble ferdigstilt.

Da reformasjonen ble gjennomført på Færøyene, ble bispedømmet først videreført innenfor den lutherske dansk-norske statskirken, men i 1557 omgjort til et prosti under Bjørgvin bispedømme (Bergen stift).

 Katolisisme på Færøyene etter bispedømmets opphevelse 
Med den siste katolske biskopens avgang i 1538 regnet den katolske kirken bispedømmet som opphevet. Færøyene ble deretter slått til det apostoliske vikariat i nord. Da det apostoliske prefektur Danmark ble utskilt fra vikariatet, ble også Færøyene og Grønland inkludert i prefekturet. Det apostoliske prefektur Danmark ble i 1892 opphøyet til apostolisk vikariat og i 1953 til København bispedømme. På Færøyene har det igjen vært en katolsk menighet siden 1931.

 Biskoper 
 År Navn Merknader 1047–1067 Bernhard Sakseren Misjonerende biskop Sent 1000-tall Ryngerus eller Ragnar Misjonerende biskop ca. 1100–1137 Gudmund 1138–? Orm Første med sete i Kirkjubøur ?–1157 Martin 1158–1162 Vakant 1162–1174 Roe ?–1212 Svend 1213–1214 Olav 1215 Vakant 1216–1237 Serquirus eller Sverker ?–1243 Bergsvein ca. 1245 Nikolaus Tvilsom, kan være identisk med Peter 1246–1257 Peter Deretter biskop i Bergen 1258–1260/61 Vakant 1261/62–1268 Gaute 1269–1308 Erlend 1309–1312 Vakant 1313–1316 Lodin 1317–1319 Vakant 1320–? Signar munk ? Gevard 1343–1348 Håvard 1349 Vakant 1350–1359 Arne 1359–1369 Arne Svæla Den første av en rekke fransiskanere ? Andreas Valgt i 1381, men mulig ukonstituert ? Arnold Tvilsom ca. 1381 Richard 1385–1391? William Northbrigg eller Norbourgh 1391–? Vikbold Verydema 1391 Filippus Gudbrandsson Valgt, men mulig ukonstituert 1392 Halgeir Osmundsson Mulig ukonstituert 1408–1430 Jon den tyske Johannes Theutonicus 1432–1434 Severinus 1434 Jon den dominikanske Også kalt Johan Scheffchin 1434–? Jon høvdingen Mulig identisk med forrige 1441/42–1451 Hemming 1452–1453 Vakant 1453–? Jon eller Jens ? Martin eller Mathias ? Hilarius Færøying ?–1532 Kilianus 1532–1538 Amund Olavsson 1540–1556 Jens Gregoriussen Riber Luthersk, titulert superintendent

 Referanser 

 Se også 
Færøysk kirkehistorie

 Eksterne lenker 
 Den katolske kirke på Færøyene (færøysk, dansk og engelsk)
 «Giga-Catholic Information» om Færøyene (engelsk)

Kategori:Tidligere katolske bispedømmer
Kategori:Kristendom på Færøyene
Kategori:Portal:Færøyene/artikler